google/wiki40b huggingface dataset:
Fryktens by

Handling

En massemorder som er ekspert på kampsport, dreper kvinnelige strippere på Manhattan. Natt etter natt gjemmer han seg i smugene mellom pornoklubbene, klar til å slå til mot sitt neste offer. Eieren av den største stripperingen er Matt Rossi, en forhenværende bokser som la opp etter å ha slått i hjel en motstander i ringen. Han ser nå hele sin virksomhet gå i oppløsning, samtidig som han frykter at kvinnen han elsker kan bli neste offer. I tillegg til dette trakasseres både han og hans forretningspartner av en ivrig politietterforsker som leter etter et påskudd for å få dem satt inn. Etterhvert innser Rossi at han må finne morderen før han slår til igjen.
Fylkesvei 2804

Fylkesvei 2804  går mellom Skjønne kirke og Borgegrend i Nore og Uvdal kommune. Veien er 4,2 km lang.
Frem til 2019 hadde veien betegnelsen Fylkesvei 119.
Magyar Államvasutak

Magyar Államvasutak (forkortet MÁV) er den ungarske statlige jernbanen.

Historie

Den første dampjernbanelinjen åpnet 15. juli 1846 mellom byene Pest og Vác. Dette anses å være den ungarske jernbanens fødselsdag. Under den industrielle utbyggingen etter Ausgleich (1867) bygdes jernbanesystemet opp meget fort og snart hadde alle større byer jernbaneforbindelse med hverandre. Etter andre verdenskrig spilte jerbanen en stor rolle i å gjenoppbygge landet.
Ettersom Ungarn ligger i Sentraleuropa går mange viktige jernbanelinjer gjennom landet.
Linjen Győr–Sopron–Ebenfurt som går mellom to ungarske og en østerriksk by, drives av begge landene.

Reduserte priser

Studenter med gyldig studentbevis og barn mellom 6 og 14 år kan få billetter omtrent 50% billigere. Alle under 26 år fra EU-land får 33% rabatt. Barn under 6 år og pensjonister over 65 år reiser gratis.
Tramp og trall II

Tramp og trall II er et musikkalbum med Johannes Kleppevik, utgitt i 1980.
Zhenxiong

Zhenxiong (kinesisk: 镇雄县; pinyin: Zhènxióng Xiàn) er et fylke i provinsen Yunnan i Folkerepublikken Kina. Det ligger i byprefekturet Zhaotong.
Befolkningen var på 1 185 096 innbyggere i 1999.
Tverlandsbrua

Finansiering

Totalkostnad er 510 mill. kr (2010-kroner). Prosjektet er en del av Vegpakke Salten, og finansieres med 60 % statlige midler og 40 % bompenger.
Den ros du ga meg

Den ros du ga meg er det fjerde albumet fra gruppen De Syngende Husmødre. På tidligere produksjoner hadde de traktert alle instrumenter selv, men på denne produksjonen fikk de drahjelp av erfarne musikere. Platene fortsatte å selge godt, og hver utgave de kom med solgte i et opplag på ca. 50 000 eksemplarer. Arne Bendiksen uttalte i et portrettprogram om ham selv på NRK TV en gang, at uten suksessen til De Syngende Husmødre hadde ikke plateselskapet hans hadde midlere til å finansiere mere «finkulturelle» innspillinger. På dette fjerde albumet er det utelukkende norske og oversatte amerikanske slagere. Foruten tittelkuttet finner vi «Mor, kjære mor», «Marina» og «Våren til Tarina». På coveret til Den ros du ga meg står gruppen flankert i et drivhus overlesset med roser.
Verkstedsoverenskomsten

Verkstedoverenskomsten ble inngått mellom Norsk Arbeidsgiverforening (NAF) og Verkstedforeningen som var forløperen til Mekaniske Verksteders Landsforening (MVL) på den ene siden og Norsk Jern- og Metallarbeiderforbund (NJMF) på den andre siden i 1907. Verkstedsoverenskomsten var den første landsomfattende tariffavtale som ble inngått i Norge.
Verkstedsoverenskomsten kalles ofte Apriloverenskomsten og hadde en forløper i Julioverenskomsten av 1906 som var en tariffavtale mellom de samme parter, men som medlemmene i NJMF stemte ned i en uravstemning.
Verkstedsoverenskomsten av 1907 anerkjente partenes organisasjonsrett og tillitsmennenes rolle som talsmenn for de organiserte arbeiderne. Videre inneholdt avtalen blant annet bestemmelser om minstelønn og arbeidstid.
Avtalen hadde utløp 31. mars 1911.Verkstedsoverenskomsten ble siden fornyet flere ganger frem til 2012 da den gikk inn som en del av Industrioverenskomsten.
Faksimile av Verkstedsoverenskomsten 1907
Reconciliation

Reconciliation (dataavstemming, datasammenstilling, dataarrangering, datajustering, på engelsk også data wrangling) i databehandling går ut på å bringe to datasett, eller uttrekk fra datasett, i samsvar med hverandre. Uttrekkene kan være (og er ofte) kolonnevise, og har som formål å danne tilstrekkelig grunnlag for en autorativ kobling mellom oppføringer uten entydig identifikator.
Et datasett A kan for eksempel bestå av personbeskrivelser som inneholder personnavn (fullt navn), fødselsår, og lønnsinntekt. Et datasett B kan tilsvarende inneholde personnavn (fullt navn), fødselsår, og forsikringsdata. Hvis A kobles med B via personnavn så får en kanskje mange treff på «Ole Olsen» i begge datasettene, og det er ikke mulig å koble dem entydig. Hvis en derimot bruker både personnavn og fødselsår så kan dette være tilstrekkelig til at en kan gjøre en entydig kobling.
Det er prosessen med å utføre denne koblingen på usikre data som omtales som dataavstemming (reconciliation). Det som kommer ut av prosessen er ofte et beriket eller normalisert datasett. Dataene som brukes for å koble datasettene blir av og til omtalt som autoritetsdata (data om en autoriet), og i grensetilfellet med en unik id som en autorativ identifikator.
Verktøy bruker ofte (hvor ofte?) en forenklet analysemodell av hva som er riktige og feil koblinger, hvor sannsynlighet for rett kobling kun er andel samtidige treff. Ved å gjøre analyser på forekomster av de forskjellige feltverdiene (kolonnevariablene) så kan en få sannsynligheten for at en gitt kobling er riktig. Omvendt, hvis sannsynligheten er for lav kan en forkaste koblingen. Ved å bruke flere feltverdier og deres sannsynligheter kan det beregnes en a posteriori sannsynlighet ved hjelp av Bayes' teorem for forekomsten, og en får et mer korrekt bilde av hva som er riktig kobling.
Verktøy for å gjøre dataavstemming (reconciliation) blir omtalt som Data Analysis Reconciliation Tool (DART). Et slikt verktøy som brukes for reconciliation er OpenRefine, et annet er Trifacta, et tredje er Nomenklatura. Spesialiserte verktøy kan ha egne navn, for eksempel kalles verktøy som kobler navn på steder med geografiske steder for en gazetteer (geografisk ordbok).
Sørkapp fuglereservat

Sørkapp fuglereservat er et naturreservat på Sørkapp Land på Spitsbergen på Svalbard, som ligger innenfor grensene til Sør-Spitsbergen nasjonalpark. 
Fuglereservatet omfatter Sørkappøya, Tokrossøya, Stjernøya, Sørkappholmane, Austrevet og de øvrige øyene, holmene og skjærene sørvest for Øyrlandet. Sørkapp fuglereservat omfatter også havet omkring øyene ut til 300 meter fra land eller skjær ved laveste vannstand.
Reservatet ble opprettet ved kongelig resolusjon 1. juni 1973 og er på 35 986 dekar. Formålet med fredningen er å sikre et viktig hekke- og oppholdsområde for fugl, spesielt ærfugl og gjess. I perioden fra 15. mai til 15. august er all ferdsel, inkludert ferdsel på sjøen og landing med luftfartøy forbudt. 
Sammen med de tilgrensende områdene Stormbukta og Sørkapplandet ble reservatet i 2011 utpekt som ramsarområde.
Man skal holde lang avstand fra fuglereservatene i hekketiden for å unngå at fugleforeldre blir skremt bort og rovfugl eller polarrev tar eggene. Fuglene kan forstyrres selv på flere hundre meters hold.
Alrekstad

I området

Alrek studenthjem ligger rett ved siden av Alrekstad skole, og man har utestedet Club Alrek i kjelleren på studentboligen. Haukeland sykehus ligger også i området.
Musikkorpset Tempo

Musikkorpset Tempo er et musikkorps med base i Kristiansund. Korpset, som ble stiftet i 1926, er i dag et amatørkorps med janitsjarbesetning. Musikkorpset Tempo er tilsluttet Norges Musikkorps Forbund.
FK Stal Kamianske

Historie

Klubben ble grunnlagt 1926, og spiller sine hjemmekamper på Metalurh Stadium som har en kapasitet på 2 900.
Belgias føderale parlament

Belgias føderale parlament (nederlandsk: Federaal Parlement, fransk: Parlement fédéral) består av to kamre, Representantkammeret og Senatet. 
Den føderale lovgivende makt utøves kollektivt av Kongen, Representantkammeret og Senatet. Belgias føderale parlament er således ikke betegnelsen på noe bestemt organ, men de to kamrene samles i et felles møte blant annet når parlamentet skal ta i ed en ny konge.
Begge kamrene i parlamentet holder sine møter i samme bygning, Palais de la Nation (fransk), Paleis der Natie (nederlandsk).
Thomas Gjørtz

Thomas Gjørtz (født 7. juni 1984) er en norsk fotballspiller som for tiden spiller for Manglerud Star.
Han var lenge uten kontrakt etter at Aalesund ikke forlenget kontrakten de hadde med ham. Gjørtz sin posisjon på banen er forsvarsspiller, han kom til Aalesund i 2003.
Sesongen 2007 var Gjørtz utlånt til Løv-Ham fra Aalesund FK. Han har også tidligere spilt for Hødd.
Gjørtz fikk brudd i to nakkevirvler da han spilte for Skarbøvik den 16. mai 2009 i Kristiansund. Selv om skaden kunne vært meget alvorlig ble ikke Gjørtz lammet og det antas at han blir restituert.
Høsten 2009 signerte Gjørtz for Manglerud Star Toppfotball.
Stockmanngården

Stockmanngården var en forretningsgård som lå i Skien, på hjørnet av Telemarksgaten og Prinsens gate, som senere ble omdøpt til Henrik Ibsens gate.
Stockmanngården (Matr.nr. 39 og 41b) var kanskje byens mest sentrale forretningsgård, og våningshuset var en staselig bygning med 10 værelser. Her var også uthus med stall, fjøs og høyloft, samt bryggerhus. I hovedhuset videreførte Christian Paus Stockmann sin mors handel i første etasje, hvor også Henrik Ibsens far, Knud Ibsen, drev sin assorterte detaljhandel for vin, garn og bomullsvarer, lerret, elfenbenskammer, speil, glass- og messinggjenstander, optiske artikler og merskumspiper.

Den store bybrann 1886

I 1842 ble det holdt auksjon over madam Rakel Stockmanns bo, og gården ble nå kjøpt og overtatt av handelsmannen Nils Johnsen og hans hustru Wilhelmine (f. Schubarth). Stockmanngården var blant de mange sentrumsgårdene som ved den store bybrannen i 1886 brant ned til grunnen.
ConocoPhillips Skandinavia

Om ConocoPhillips i Norge

ConocoPhillips Norge er et av de største energiselskapene i Norge. Selskapet sysselsetter til sammen rundt 1 770 personer. Hovedvirksomheten er leting etter og utvinning av råolje og gass. ConocoPhillips har en sterk posisjon på norsk sokkel. Og med en daglig produksjon på 242 000 fat oljeekvivalenter i gjennomsnitt i 2006 står ConocoPhillips Norge for rundt 14 prosent av olje- og gassproduksjonen i det globale selskapet. Det er også den største forretningsenheten i selskapet utenfor USA, målt i antall ansatte. ConocoPhillips har en sterk posisjon i store felt på norsk sokkel. Selskapet er operatør for feltene i Ekofisk-området, som er bærebjelken i selskapets aktiviteter i Norge. Eierandelen er 35,112 prosent i Ekofiskfeltet, Eldfiskfeltet og Emblafeltet og 30,658 prosent i Torfeltet. 
ConocoPhillips Norge har også attraktive eierandeler i felt hvor det ikke er operatør, blant annet Heidrun, Statfjord, Visund, Oseberg, Grane, Troll og Huldra. Dette er felt som er i produksjon. I 2006 var produksjonen fra de partneropererte feltene på rundt 106 000 fat oljeekvivalenter daglig, eller cirka 44 prosent av samlet produksjon fra ConocoPhillips Norge. ConocoPhillips har også interesser utover leting og produksjon innenfor olje- og gass. Disse befinner seg hovedsakelig innenfor virksomheter som har tilknytning til olje- og gassindustrien, og for det meste innen nedstrøm. 
ConocoPhillips i Norge har rettigheter i 35 produksjonslisenser som gir andel av petroleumsproduksjon på 17 ulike felt på norsk sokkel. Selskapets største volumandeler av gjenværende olje og gass ligger på Ekofiskfeltet, Heidrunfeltet, Eldfiskfeltet og Trollfeltet. Selskapet har operatøransvar på Ekofiskområdet: Ekofiskfeltet, Eldfiskfeltet, Torfeltet og Emblafeltet. Det tidligere Phillips Petroleum i Norge var kjent for å ha oppdaget den første drivverdige forekomst på norsk sokkel i 1969, som altså ble kalt Ekofiskfeltet. 
Andel av totale reserver på norsk sokkel er pr 1. januar 2005 122,2 millioner Sm³ olje og 63,1 mrd Sm³ gass. Dette tilsvarer 10 % av oljereservene og 2,6 % av gassreservene på sokkelen. ConocoPhillips andel av oljeproduksjonen på sokkelen var i 2004 ca. 12 millioner Sm³, et prosentvis uttak på ca. 8,9 % målt av selskapets reserve ved inngangen til 2004.
Alle tall for petroleumsreserver er ifølge Oljedirektoratet.
Kaftan

Kaftan er en type fotsid frakk eller kjortel med vide ermer. Kaftan brukes som overplagg for menn og har tradisjonelt blitt båret i Tyrkia, Midtøsten og Sentral-Asia.
Kaftaner kan være hele foran eller utstyrt med åpning og knapper. Det er ingen regler for valg av stoff eller farger, og plaggene kan være rikt dekorert og også fôret med pelsverk. Plagget har vært vanlig blant tyrkere, mongoler, tatarer og ortodokse jøder, for eksempel i Russland og Polen. Kaftaner av ulike typer har også blitt båret i Syria, Egypt og India.

Etymologi

Ordet kaftan kommer av det persiske خفتان (khaftân). Ordet kofte, som på norsk i dag særlig brukes om strikkejakker, bunadsfrakker eller sametrøyer, kan stamme fra ordet kaftan. I Sverige og andre steder har lange prestekjoler med vide ermer blitt kalt kaftaner.
Ficheto Point

Ficheto Point (Nos Ficheto) er et isfritt nes på nordøstkysten av Varna Peninsula på Livingston Island i Antarktis på sørøstsiden av innløpet til Dragon Cove. Channel Rock (62°27′47,8″S 60°04′51,5″V 62°27′47,8″S 60°04′51,5″V﻿) ligger like nordvest ved McFarlane Strait, 1,3 kmnordøst for Ficheto Point og 920 meter sør-sørvest for Meade Islands.62°27′47,8″S 60°04′51,5″V Området ble besøkt av selfangere på 1800-tallet.
Neset er oppkalt etter den kjente bulgarske arkitekten og billedhuggeren Nikola Fitsjv – «Kolju Fitsjeto» (1800-1881). Channel Rock ble kartlagt og navngitt av Discovery Investigations i 1935.
Ficheto Point ligger 2,3 km sørøst for Williams Point, 800 meter øst-sørøst for Sigritsa Poin t, 1,3 km øst for Sayer Nunatak og 2,9 km nordvest for Pomorie Point.
Max Hauke

Dopinganklager

Under Ski-VM 2019 i Seefeld ble Hauke pågrepet, mistenkt for doping. Pågripelsen skjedde under en husransaking utført av østerriksk politi 27. mars. Dagen etter bekreftet østerriksk politi at Hauke, Haukes lagkamerat Dominik Baldauf og kasakhstanske Aleksej Poltoranin hadde erkjent at de bedrev bloddoping under VM. Senere på dagen offentliggjorde en politibetjent en video av Hauke som mottar en blodoverføring, angivelig i forbindelse med bloddoping. Hauke og fire andre utøvere ble 1. mars 2019 midlertidig utestengt av Det internasjonale skiforbundet. De er siktet for brudd på forbundets antidopingreglement. Samtidig er Haukes utdanning til politi under vurdering.
Iarupea

Utseende

Små (5,5 - 6 millimeter), avlange, matte, brunrøde til svarte gjødselbiller. Hodet er stort og bredt, skovlformet, uten tenner på forkanten, overflaten med lengde-rugler. Pronotum er firkantet, svært grovt og tett punktert. De jevnbrede dekkvingene har kraftige punktstriper, mellomrommene mellom dem litt hvelvede. Beina er forholdsvis spinkle.

Levevis

Slekten er knyttet til bladskjærermaur (Atta spp.) og maur i slekten Solenopsis.

Utbredelse

Slekten er utbredt i det sørlige Sør-Amerika (Brasil, Bolivia, Paraguay og Argentina).
Atlet AB

Historikk

Knut Jacobsson startet Elitmaskiner i Göteborg i 1958. På den tiden produserte selskapet bare trucker til bruk innendørs. Elitmaskiner byttet navn til Atlet i 1966.
Firmaet begynte med å produsere jekketraller. Rundt 1960 var det elektriske støttebenstrucker og trucker med teleskopgafler som dominerte markedet. Så fant Knut Jacobsson opp den lavtløftende ledetrucken med nesten like stor løftekapasitet som teleskoptruckene. De lavtløftende ledetruckene brukes på steder med mindre plass, takket være de patenterte sidestabilisatorene.
Atlet begynte å tilby truckføreropplæring på 70-tallet. Den tekniske utviklingen fortsatte, og datastyrte simuleringer av lagerhåndteringsløsninger, automatiske trucker og mobile terminalsystemer ble lansert. Fra 1988 til 1994 deltok Atlet dessuten i et utviklingsprosjekt i samarbeid med leger og ergoterapeuter. Dette resulterte i Tergo®, en teleskoptruck med ergonomiske løsninger som miniratt og flytende armlener.
Nissan Forklift, et datterselskap av Nissan Motor Company, kjøpte Atlet AB i 2007. Nissan Motor Company videreutviklet sin industrimaskinavdeling og etablerte et nytt selskap, "Nissan Forklift Co., Ltd.", som eksisterer fra 1. oktober 2010.
Profesjonelt kontinentallag

Profesjonelt kontinentallag (UCI Professional Continental Team) er betegnelsen på sykkellag på nest øverste nivå i landeveissykling, dvs. etter UCI WorldTeam.
Profesjonelle kontinentallag kan delta i alle UCI-ritt på kontinentaltourene. Unntaket er laveste nivå (.2) på UCI Europe Tour der de kun kan delta i ritt i sine hjemland. I tillegg kan de delta i UCI WorldTour-ritt om de får tildelt wildcard av arrangøren. 
Laget må ha minst 16 ryttere, maks 28 (+2 neopro). Lønna må være høyere enn minstelønna i landet laget er registrert, og (pr. 2015) minst € 30 250 (€ 25 300 for neopro).
For å bli registrert som profesjonelt kontinentallag må man gjennom en søknadsprosess hos UCI der man vurderes etter etiske, økonomiske og administrative kriterier.
Profesjonelle kontinentallag deltar i ordningen med biologiske pass.
Ingvar Andersson (skuespiller)

Biografi

Andersson vokste opp i Malmö i bydelen Kirseberg og hadde som ung drømmer om å bli en klassisk skolert skuespiller og begynte å spille ved Studioteatern på 1950-tallet, men etter hvert oppdaget han at han heller passet for komiske sjangere og revyer. Han gjennomgikk Thespis Teaterskola 1961-1963 som ble drevet av Arbetarnas bildningsförbund (ABF) og Malmö bys ungdomssatsing (ungdomsstyrelse) etter å tidligere ha gjort sin debut i Amatörparaden 1957 i Malmö i avisen Arbetets regi. 
Ved siden av dette arbeidet han i ulike yrker som sjømann, lagerarbeidere, bokhandelsassistent og redaksjonsvakt. Han begynte å spille revy hos Kristianstads revykonge Einar Larsson i nyttårsrevyen 1965 Sjå på stad´n og i ytterligere fem års tid før han etterfulgte ham som revyskaper i Kristianstad i 1970 med nyttårsrevyen Spextakel og har siden det fortsatt denne tradisjonen. Andersson var også ansvarlig for sommervirksomheten ved Pildammsteatern i Malmö 1973-1992 og har dessuten spilt ved Malmö byteater.
Ingvar Andersson har blitt betegnet som noe av Nils Ahlrots "kronprins" og ser på såkalt buskis som en humor med varme og som en nødvendig terapi for mennesker. Som TV- og filmskuespiller er han lavmælt, lydhør og følsom, kanskje mest kjent som den uvanlig humane kaptein i Lasse Åbergs Hvordan man gjør gutter av menn  (Repmånad) (1979), som den saktmodig, skånsk politimannen i filmatiseringene av Sjöwall-Wahlöös  Polis polis potatismos (1994) og  Roseanna (1994) eller som journalisten Olle Blom i TV-serien med samme navn (1977). 
Sommeren 2005 spilte han i Eva Rydbergs militærfarse Hemvärnets glada dagar på Fredriksdalsteatern i Helsingborg.
Han er far til musikalartisten og skuespilleren Andreas Andersson.
Austromarxisme

Austromarxisme er et begrep som er blitt brukt om den teoretisk grunngitte venstresosialismen som ble utviklet innenfor det østerrikske sosialdemokratiet på begynnelsen av 1900-tallet. De viktigste personene i austromarxismen var Otto Bauer, Rudolf Hilferding og Max Adler. 
Austromarxistene prøvde å utvikle et tredje standpunkt i striden om revisjonismen i det tyske sosialdemokratiske partiet og den 2. internasjonale. De tok avstand fra Eduard Bernstein fordi de mente han reviderte for mye, men var heller ikke enig i Karl Kautskys ortodoksi. Posisjonen deres lignet den til Rosa Luxemburg i denne striden. Under første verdenskrig prøvde de igjen å stå for et tredje standpunkt, annerledes enn både sosialdemokratenes nasjonale patriotisme og Vladimir Lenins linje om å gjøre krigen om til en borgerkrig. Disse forsøkene på en egen venstresosialistisk kurs kom først på 1920-tallet til uttrykk i dannelsen av en egen Internasjonale in spe, uformelt kalt Wienerinternasjonalen eller mer spydig to-og-en-halv-internasjonalen. I 1923 gikk partiene og gruppene her inn igjen i den Andre Internasjonalen, som nå ble kalt Sozialistische Arbeiter-Internationale (SAI).
Austromarxistene utviklet marxistisk teori på områder som forholdet mellom basis og overbygning, marxistisk filosofi, nasjonalitetsspørsmålet og imperialismen. Etter første verdenskrig var det Otto Bauer som kom til å spille den største rollen i det østerrikske sosialdemokratiske partiet. Han sto for en strategi som kanskje kan kalles «revolusjonær reformisme», der en vil prøve å gjennomføre en sosialistisk omforming av samfunnet på grunnlag av de eksisterende demokratiske ordningene, men også være villig til å forsvare demokratiet og arbeiderbevegelsen med våpen i hand om nødvendig.  
Den østerrikske arbeiderbevegelsen måtte gjøre nettopp det, men tapte for de fascistinspirerte borgerlige kreftene som innførte diktaturet etter oppstanden i Wien i 1934. 
Det er blitt hevdet at den reformerte «eurokommunismen»  som utviklet seg i en del europeiske kommunistpartier på 1960-tallet og 1970-tallet har likheter med austromarxismen. Det samme kan vel sies om moderne skandinavisk venstresosialisme i danske Socialistisk Folkeparti og norske Sosialistisk Venstreparti. Således kan austromarxismen sees som et av de første forsøkene på å utforme et tredje standpunkt mellom «høyresosialdemokrati» og bolsjevisme.
Edward Pain

OL-medaljer

1952  Helsingfors - Bronse i roing, åtter menn  Australia
Nabolaget (spill fra Norsk Tipping)

Nabolaget er et spill arrangert av Norsk Tipping. Bare registrerte spillere bosatt i Norge kan delta, siden vinnernes adresse ifølge folkeregistret er avgjørende for fordeling av gevinster. Hovedvinneren i spillet trekkes tilfeldig og vinner 1 million kroner. Resten av premiene går til de av naboene som også har spilt. Er man eksempelvis hovedvinnerens nærmeste nabo - og har spilt - vinner man 100.000 kroner. Størrelsen på premien til nabospillerne avgjøres av den geografiske avstanden til hovedvinneren, basert på offisielle norske geodata . Spillet har helt siden starten hatt trekning på fredag kveld. Til å begynne med ble det trukket to milliongevinster hver fredag, men reglene er justert siden den gang, nå bare én. Til gjengjeld fikk vi fra februar 2017 også daglige trekninger med noe mindre og noe færre premier, likevel daglig hovedgevinst på 10.000 kroner.

Lansering, og TV-show

Opprinnelig skulle Nabolaget lanseres i begynnelsen av april 2014, men grunnet Norsk Tippings ønske om å gjøre justeringer i abonnementsløsningen på spillet oppsto uenigheter . Ettersom Kulturdepartementet (Norge) sa nei til dette ble spillet og programkonseptet på TV 2 utsatt inntil videre.
Spillet fikk så premiere fredag 13. februar 2015. Mens trekning av flere andre spill fra Norsk Tipping ble presentert av NRK, ble Nabolaget presentert på TV 2, i et underholdningsformat ledet av Alex Rosén som "gratulatør" ved overrekkelse av blomster og sjekker til heldige vinnere. Ellers medvirket Vibeke Klemetsen, senere Gunhild Dahlberg, Emilie Skolmen og Marthe Sveberg Bjørstad. 
Dette TV-showet nådde aldri den seeroppslutning som var ventet, og ble tatt av programmet før ett år var gått.

Rettssak og påstand om plagiat

Nederlandske Novamedia jobbet lenge for å få spillkonseptet Postkodelotteriet til Norge, men ble stoppet av den daværende rødgrønne regjeringen. Postkodelotteriet hevdet at Norsk Tippings lotterikonsept «Nabolaget» var et plagiat, og dermed brudd på markedsføringsloven § 25, og at Norsk Tipping dermed hadde misbrukt sin posisjon i lotteri- og pengespillmarkedet til å fortrenge Postkodelotteriet fra det norske markedet . Novamedia/Postkodelotteriet tapte rettssaken på begge punkter.